Claudas
<s>Claudas (ili Claudius) je bio izmišljeni franački kralj iz legende o Kralju Arthuru.</s>

<s>On je bio zakleti neprijatelj Lancelotova oca kralja Bana, i njegova brata, kralja Borsa od Galije.</s><s>Njegov lik se prvi put pojavljuje u starofrancuskoj poemi - Perlesvaus i u drugom nastavku poeme Perceval, o Le Conte du Graal (Percival ili priča o Gralu) Chrétien de Troyesa.</s><s>U Perlesvausu je opisan kao Lancelotov neprijatelj, saveznik Arthurovog podmuklog majordoma Briana u invaziji na Škotsku, koju je Kralj Arthur odbio.</s><s>Kasnije i njegov brat - Carras, provaljuje u Britaniju, ali je i on odbijen.</s>

<s>Claudas je važan lik i u kasnijim djelima iz francuskog Ciklusa vulgata o Lancelotu i Merlinu, kao i kod Thomasa Malorya.</s>

<s>Uzrok njegove netrpeljivosti prema Arthuru bio je njegov otac  - Uther Pendragon koji je izgubio povjerenje u svog vazala - kralja Aramonta (ili Hoela) bretanjskog, jer mu je Claudas preoteo Bourges i Berry.</s><s>Kao odgovor na tu agresiju Aramont i Uther provali su i poharali Claudasovo kraljevstvo (poštedili su samo Bourges).</s><s>Nakon tog su to kraljevstvo zvali - La Terre Deserte (Pusta zemlja).</s><s>Claudas je pobjegao i ostao u 
egzilu sve dok nisu pomrli Uther i Aramont, kad se vratio u svoje kraljevstvo počeo je upadati u zemlje Bana (Benoic) i Borsa (Galija).</s>

<s>Zbog tog su se kraljevi Ban i Bors udružili sa Arthurom, i ponudili mu svoju pomoć da odbije invaziju Sasa i uguši pobunu neposlušnih vladara.</s><s>Zauzvat im je Arthur trebao pomoći da odbiju Claudasovu agresiju na svoje domene.</s><s>Nakon odbacivanja Sasa, Arthur, Ban i Bors pobijedili su Claudasa, ali kad je ponovo 
napao, Arthur je bio zaokupljen ratovima po Britaniji i nije mogao pomoći braći.</s><s>Claudas je uspio zauzeti njihova kraljevstva, pritom su Ban i Bors poginuli.</s>

<s>Claudas je zarobio Borsove sinove; Lionela i Borsa mlađeg i odgajao ih na svom dvorui dok nisu odrasli.</s><s>To je vjerojatno požalio jer su mu oni ubili sina Dorina, i nakon tog pobjegli uz pomoć svećenika do Gospe od jezera.</s>

<s>Arthur i Guinevera proglasili su totalni rat Claudasu, nakon što je on zarobio Elyzabelu, Guineverinu rođakinju, koji su oni poslali kao glasnika Gospi od jezera.</s><s>I pored svih poteza koje je poduzeo Claudas (savez sa Rimom) izgubio je rat.</s>

<s>Claudas je nakon poraza pobjegao u Rim, i više se ništa o njemu nije čulo, njegove bivše domene potpale su pod vlast Lancelota.</s><s>Njegov sin Claudin postao je Vitez Okruglog stola i sudjelovao je u potrazi za Svetim gralom.</s>

<s>Njegov lik se možda bazira na stvarnim historijskim franačkim kraljevima, naročito na Klodiona i Klodviga I.</s>

<s>Izvori</s>

<s>Vanjske veze</s>

<s>Claudas na portalu Nightbringer</s>

<s>Arturijanski likovi
Arturijanske legende</s>

